Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7334

3. Tájékozódás az élő és élettelen természetről szóló feladatok közül: – anyag, benne: halmazállapot, halmazállapot-változás, anyagszerkezet, elemek, vegyületek, keverékek, oldatok, elegyek; – az anyagszerkezeti ismeretek társadalmi jelentősége, benne: környezetünk anyagai, az anyagok osztályozása; – az energia, benne: az energia terjedése, az energiamegmaradás, az energiaátalakulásokkal kapcsolatos társadalmi, technikai problémákhoz való viszony; – az információ; – a tér; – idő és mozgás; – a lakóhely, Magyarország, a Föld és az Univerzum. – a rendszer, benne: állapot, változás, folyamat egyensúly, irányítás, vezérlés, szabályozás; A tanterv jellemzői A Fizika tanterv – illeszkedve a Képességfejlesztő és értékőrző program (KÉK) tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulási-tanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a tantervi követelmények, amelyeket a tanulóknak kell produkálniuk ahhoz, hogy az adott évfolyam végén legalább megfelelt (elégséges) teljesítményminősítést (osztályzatot) szerezzenek. Az egyes tantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A tanterv teljesítménykövetelményeit – következetes tanulás és tanulássegítés révén – bármely tanuló teljesíteni tudja. A tanterv tanulási programja módot kínál a differenciált tanulásszervezésre a pedagógusok számára. A tanterv szorgalmazza a természetben való munkálkodást, a terepgyakorlatok keretében való tanulást. Az ökológiai, természetvédelmi és tudománytörténeti témáknak fontos szerepet szán valamennyi évfolyamon. A tanterv alkalmazásához szükséges feltételek A Fizika tantervet matematika-fizika szakos középiskolai tanári diplomával rendelkező pedagógus eredményesen taníthatja. A tanterv különösebb tér- és időszervezést nem igényel. A természettudományi szaktanterem szerencsés, a jól felszerelt fizika szertár megléte fontos feltétel. 2006/20/II. szám A Fizika tanulásának céljai a 7–11. évfolyamon Ismeretszerzés, -feldolgozás és -alkalmazás Váljon a tanulók igényévé az önálló ismeretszerzés. Váljanak képessé a fizikai jelenségek, folyamatok, változások, kölcsönhatások tudatos megfigyelésére. A természet vizsgálatakor vegyék figyelembe, hogy a természet egységes egész, és csak a megismerése során tagoljuk részekre. Tanuljanak meg természettudományi vizsgálatokat, egyszerű kísérleteket önállóan megszervezni és kivitelezni. Szerezzenek jártasságot az ismeretszerzés, a vizsgálódás szempontjából lényeges és lényegtelen jellemzők, tényezők elkülönítésében. Tanulják meg megállapítani, hogy a kísérletek során az egyik tényező, mennyiség változása következtében miként változik meg a vele összefüggésben lévő másik tényező, mennyiség. Tanulják meg a megfigyelések, mérések, kísérletek során nyert adatokat áttekinthetően rendezni. Szerezzenek gyakorlottságot a tárgyak, anyagok, jelenségek, adatok osztályozásában, rendezésében. Ismerjék fel a rendszer tagjai közötti összefüggéseket. Tanulják meg a vizsgálatok, kísérletek, mérések eredményeit értelmezni, azokból következtetéseket levonni és általánosítani. Tanulják meg a vizsgálatok, kísérletek, mérések során nyert adatokat különféle diagramon, grafikonon ábrázolni, illetve a kész grafikonok, diagramok adatait leolvasni, értelmezni. Szerezzenek gyakorlottságot a tananyaggal kapcsolatos egyszerűbb vázlatrajzok, sematikus ábrák, kapcsolási rajzok készítésében és a kész ábrák, rajzok értelmezésében. Tanuljanak meg mindennapi természeti jelenségeket értelmezni. Tanulják meg a környezetükben előforduló gyakoribb eszközök, gépek, felszerelési tárgyak működését – szükség esetén modellek segítségével – magyarázni. Törekedjenek a környezet- és természetvédelmi problémák enyhítésére, megoldására. Ehhez használják fel a természettudományi tantárgyak tanulása során megszerzett ismereteiket és képességeiket. Szerezzenek gyakorlottságot a taneszközök, vizsgálati és kísérleti eszközök balesetmentes használatában. Ismerjék meg a legfontosabb szakkifejezéseket. A megfigyeléseik, vizsgálataik, kísérleteik során szerzett ismereteiket tanulják meg pontosan megfogalmazni és írásban rögzíteni. Használják az anyagok, mennyiségek konvencionális jeleit. Szerezzenek jártasságot a tananyagban szereplő SI és a gyakorlatban használt, SI-n kívüli mértékegységek, azok törtrészeinek és többszöröseinek használatában. Tanulják meg önállóan használni különböző szaklexikonokat, szakszótárakat, enciklopédiákat, jegyzékeket, képlet- és táblázatgyűjteményeket, példatárakat. Értsék meg az életkoruknak megfelelő szintű természettudományi ismeretterjesztő könyvek, cikkek, rádió- és televízióadások, videofilmek információit. Tájékozódás a környezet anyagairól Ismerjék meg és ismerjék fel a tanulók a természetben és a technikai környezetben előforduló legfontosabb anyagok főbb érzékelhető és mérhető tulajdonságait. Szerezzenek elemi szintű tájékozottságot az anyag részecskeszerkezetéről, a részecskék kölcsönhatásáról. Tájékozódás az időben Vegyék észre a tanulók, hogy a természeti jelenségek, folyamatok egyik alapvető jellemzője az idő. Tanulják meg, hogy az idő alapmennyiség, és felhasználása révén meghatározható néhány más mennyiség is. Ismerjék fel, hogy egyes esetekben a jelenségek "megfordíthatók" (fordított sorrendben is lejátszódhatnak), más esetekben nem. Tájékozódás a térben Ismerjék meg a tanulók a nyugalom és a mozgás viszonylagosságát. Tapasztalják meg, hogy a jelenségek vizsgálatakor általában a Földhöz viszonyítjuk a testek helyét, mozgását, de más vonatkoztatási rendszert is lehet választani. Szerezzenek áttekintést a természetben található méretek nagyságrendjéről, tanulják meg ezeket összehasonlítani. 2006/20/II. szám Tájékozottság a természettudományos megismerésben, a természettudomány fejlődésében Célunk, hogy a tanulók megértsék, hogy a megismerési folyamat nem más, mint közelítés a valóság felé. Tapasztalják meg, hogy a természettudomány egyes ágainak kutatói ugyanazt az anyagi világot vizsgálják és írják le különböző szempontokból és különböző módszerekkel. Így közöttük szoros kapcsolat van, egymás munkáját segítik. Tanulják meg, hogy mely történelmi korban születtek a nagyobb jelentőségű természeti felfedezések, és kik voltak azok a természettudósok, akiknek a nevéhez a legfontosabb felfedezések, törvények fűződnek. Ismerjék meg a kiemelkedő tudományos eredményeket elért magyar természettudósok munkásságát. A tananyag-elsajátítás, az ellenőrzés és az értékelés módszerei a 7–11. évfolyamon A tananyag-elsajátítást szolgáló módszerek Az ellenőrzést szolgáló módszerek Az értékelést szolgáló módszerek  szövegfeldolgozás (adatkeresés, lényegkiemelés, vázlatkészítés, fogalomábra készítése, táblázat készítése)  rendszertani alapdokumentumok használata (az elemek vegyjeleinek megállapítása)  kísérletezés (mérés, vizsgálat, reproduktív kísérlet, problémamegoldó kísérlet)  gyűjtemények tanulmányozása  indokolt esetben gyűjtemény készítése  térképolvasás (a térképjelek szerinti tájékozódás, információolvasás)  térképkészítés (méretarányos térkép készítése a közvetlen lakóhelyről, iskoláról és környékéről)  médiák műsorainak meghallgatása, megtekintése és a videofilmek, CD-k megtekintése (a sugárzott és a multimédiás ismeretterjesztő filmek megtekintése, adott szempontok szerinti feldolgozása)  szövegalkotás (reproduktív, félreproduktív, produktív)  írásbeli felelés (a szövegértés ellenőrzése a munkafüzet és a tankönyv feladatainak megoldásával)  felelés szóban (a szövegek, kísérletek, térképek értelmezésének és bemutatásának ellenőrzése)  felelés gyakorlatban (a mérés, a vizsgálat, a kísérlet elvégzése, bemutatása)  felelés szóban és írásban (a meghatározások, szabályok szó szerinti ellenőrzése; a tanultak megadott szempontok és jegyzet alapján történő elmondása)  tanulói értékelés (önértékelés, diáktárs értékelése, csoport véleményének kifejezése)  tanári értékelés (formatív: a teljesítményt megerősítő, korrigáló, szabályozó, szummatív: témazáró, félévzáró és tanévzáró dolgozat diagnosztikus mérés: zárt és nyíltvégű tesztek, a tanuló aktivitásának, feladatvállalásának, problémamegoldó készségének, önmaga aktualizálása fokának megítélése)  zsűri értékelése (házi és iskolán kívüli versenyek)  csoportos elemzés, egymás munkájának kritériumokhoz igazított bírálata az érvényesség, a korszerűség, a hasznosíthatóság, az elméleti értékelés és a gyakorlati kivitelezés, valamint a kapott értékek elemzése szempontjából 2006/20/II. szám Egyéb taneszközök Tanári demonstrációs eszközök Mérőhengerek Stopperóra Lemezjátszó (feliratokkal) Az erő dinamikai mérésére kísérleti eszköz Holics-féle kiskocsik szerelvényekkel, csigákkal Rugós erőmérő Hőtágulást bemutató gömb és gyűrű Vonalas hőtágulást bemutató eszköz Üveg elrendezés a Gay-Lussac törvények bemutatására Belső égésű motor modellje Kiskocsis eszköz a rezgőmozgás bemutatására Egymásra merőleges rezgéseket bemutató eszköz Mikola nyomán Ingasor a longitudinális és transzverzális hullám bemutatására Hullámtál vízhullámok bemutatására Quincke-cső Tanulókísérleti eszközök Zsebszámológép Hőtani készlet Falitáblák Mértékegységek táblázata Tudósok arcképei Gépek működési modelljei Audiovizuális anyagok Filmek: A hőmérséklet fogalma Írásvetítő transzparens sorozatok a szakközépiskolák számára Diaképek 2006/20/II. szám Tanulási cél, tematikus tananyag tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes